วัน มิวสิก

วัน มิวสิก () เป็นค่ายเพลงของบริษัท เดอะ วัน เอ็นเตอร์ไพรส์ จำกัด (มหาชน) ในเครือบริษัท จีเอ็มเอ็ม แกรมมี่ จำกัด (มหาชน) ปัจจุบันผลิตผลงานเพลงประกอบละครโทรทัศน์ทางช่องวัน 31 และผลิตผลงานเพลงให้กับศิลปินในสังกัดช่องวัน 31 โดยมีบริษัท จีเอ็มเอ็ม มิวสิค จำกัด (มหาชน) เป็นผู้จัดจำหน่ายผลงานเพลง และมีผู้บริหารค่ายเพลงคือ กั้ง - กรณ์ ศิริสรณ์ ผู้ชนะเลิศเดอะสตาร์ ค้นฟ้าคว้าดาว ปี 10

 ประวัติ 
เดิมมีชื่อว่า เอ็กแซ็กท์ มิวสิก () เป็นค่ายเพลงในเครือบริษัท เอ็กแซ็กท์ จำกัด ก่อตั้งโดย บอย - ถกลเกียรติ วีรวรรณ กรรมการผู้จัดการของเอ็กแซ็กท์เมื่อปี พ.ศ. 2556 เพื่อรองรับการต่อยอดและผลิตผลงานเพลงของศิลปินในสังกัดทั้งเอ็กแซ็กท์และซีเนริโอ เช่น ศิลปินจากรายการเดอะสตาร์ ค้นฟ้าคว้าดาว รวมถึงผลิตเพลงประกอบละครโทรทัศน์ของเอ็กแซ็กท์และซีเนริโอ จากเดิมที่จีเอ็มเอ็ม แกรมมี่ ลงทุนให้เป็นส่วนใหญ่

ต่อมาหลังจากเอ็กแซ็กท์และซีเนริโอโอนธุรกิจโทรทัศน์ทั้งหมดของตน พร้อมด้วยส่วนอื่นที่เกี่ยวข้อง ซึ่งรวมถึงค่ายเพลงเอ็กแซ็กท์ มิวสิก ไปขึ้นกับเดอะ วัน เอ็นเตอร์ไพรส์ เมื่อปี พ.ศ. 2558 แล้ว เอ็กแซ็กท์ มิวสิก ก็ยังคงผลิตเพลงประกอบละครโทรทัศน์ที่ออกอากาศทางช่องวัน 31 ซึ่งเป็นสถานีโทรทัศน์ในเครือเดอะ วัน เอ็นเตอร์ไพรส์ ตามเดิม โดยไม่มีการเปลี่ยนชื่อค่าย จนกระทั่งหลังจากเดอะ วัน เอ็นเตอร์ไพรส์ เข้าจดทะเบียนในตลาดหลักทรัพย์แห่งประเทศไทยเมื่อช่วงปลายปี พ.ศ. 2564 แล้ว เอ็กแซ็กท์ มิวสิก จึงเปลี่ยนชื่อค่ายเป็น วัน มิวสิก มาจนถึงปัจจุบัน

 ศิลปินในปัจจุบัน 
 ลำดับ ชื่อศิลปิน 1  พิทยา แซ่ฉั่ว (ต้าห์อู๋) 2  กันตภณ จินดาทวีผล (ออฟโรด) 3  ณรกร ณิชกุลธนโชติ (ไดมอนด์) 4  สหรัฐ เทียมปาน (บูม)5ธยศทรณ์ ไวยฉัยยา (ปลื้ม) 6  iZ

 อ้างอิง 

 แหล่งข้อมูลอื่น 







หมวดหมู่:ค่ายเพลงไทย
หมวดหมู่:ไทยป็อป
หมวดหมู่:เดอะ วัน เอ็นเตอร์ไพรส์
หมวดหมู่:ค่ายเพลงที่จัดจำหน่ายโดยจีเอ็มเอ็ม มิวสิค
หมวดหมู่:ค่ายเพลงที่ก่อตั้งในปี พ.ศ. 2556
หมวดหมู่:ก่อตั้งในประเทศไทยในปี พ.ศ. 2556